|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

21.10.2024 г.

**„Бийтълджус Бийтълджус“ е част от А1 Видеотека**

* *Световноизвестният филм* ***„Бийтълджус Бийтълджус“*** *идва право от големия екран за зрителите на А1 Видеотека.*
* ***От 21 октомври******до 2 декември*** *потребителите на А1 могат да наемат кино заглавието за 48 часа.*
* *Абонатите на A1 Xplore TV ще се насладят на* ***ранен достъп до заглавието*** *от комфорта на дома си.*

Този сезон **А1 Видеотека** предоставя на своите зрители истинско кино изживяване с ексклузивен достъп до продукция от големия екран. В края на октомври потребителите на А1 Xplore TV могат да се насладят на едно от най-обсъжданите заглавия този сезон – **„Бийтълджус Бийтълджус“**. От 21 октомври до 2 декември фентъзи филмът може да бъде нает за 48 часа срещу еднократна такса от 23,99 лева.

Тази година хитовата черна комедия от 1988 г. прави огромно завръщане с втора част от поредицата. Американският игрален филм е продължение на култовата история за семейство Дийтс и пакостливия призрак Бийтълджус, с чиято лудост никой не може да се справи. Премиерата на заглавието в България се състоя на 6 септември, а комедията бързо се превърна в обект на интереса на всички кино фенове в страната.

Бийтълджус е един от най-емблематичните герои на ексцентричния режисьор Тим Бъртън и се е превърнал в познат образ на черния хумор. За така дългоочакваното продължение Бъртън отново обединява сили с героите от оригиналната продукция Майкъл Кийтън и Уинона Райдър, което кара образите да „оживеят“ за още едно приключение. Този път режисьорът замесва и нови звезди, сред които Джъстин Теру, Моника Белучи, Уилям Дефо и Джена Ортега, от скоро позната с образа си на Уенсдей Адамс.

След трагичната смърт на Чарлс, семейство Дийтс отново се завръща в Уинтър Ривър, а старият им дом е все така зловещо обитание на шантавия дух Бийтълджус. Всичко се обърква още повече, когато непослушната тийнейджърка Астрид Дийтс (Джена Ортега) открива мистериозен модел на града на тавана. Сега животът на нейната майка Лидия (Уинона Райдър) е обърнат надолу с главата, а порталът към задгробния живот е отворен.

След като някой изрича името на демона Бийтълджус 3 пъти, той е отново свободен, а пакостите, които създава, дават началото на огромен хаос.

Фентъзи филмът с привкус на черна комедия е произведение на изкуството, подходящо както за млади, така и за по-възрастни. Историята е забавна и любопитна, а усещането е леко хаотично и много шантаво, в типичния стил на разпознаваемия Тим Бъртън.

Сега директно от кино екраните, „Бийтълджус Бийтълджус“ е наличен за наемане от А1 Видеотека. Благодарение на разнообразното съдържание, което осигурява на своите потребители, А1 Xplore TV ни позволява да получим ранен достъп до филми от комфорта на дома си. Видеотеката разполага с редица български и чуждестранни филми, а заглавията могат да бъдат наемани за 48 часа, в които да бъдат гледани неограничен брой пъти.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*